Euripidész Hekabéja a Szegedi Egyetemi Színpad előadásában
A József Attila Tudományegyetemen Horváth István Károly Szegedre érkezésével indult újra a diákszínjátszás a 30-as évek (Szent-Györgyi Albert nevével fémjelezhető időszak) után. A fiatal klasszika-filológus szinte a semmiből teremtette meg az előadások feltételeit, s magával ragadó személyisége folytán igazi diákmozgalmat indított a Bölcsészettudományi Kar világirodalmi szemináriumának hallgatósága körében. Az ókori klasszikus szerzők darabjait maga fordította le és vitte színre. A képen a nőkből álló kar, Hekabé szerepében Lakwer Anna.